text: 24 oktyabr 1778-ci ildə gəmilər Aleut adalarını tərk edərək 26 noyabrda Havay adalarına çatdılar, lakin 1779-cu il yanvarın 16-na kimi gəmilər üçün uyğun lövbər tapılmadı. Adaların sakinləri - Havaylılar çoxlu sayda gəmilərin ətrafında cəmləşdilər; Kuk qeydlərində onların sayını bir neçə min olaraq qiymətləndirdi. Sonradan məlum oldu ki, ada sakinlərinin ekspedisiyaya yüksək marağı və xüsusi münasibəti Kuku öz tanrılarından biri kimi qəbul etmələri ilə bağlıdır. Əvvəlcə ekspedisiya üzvləri ilə havayalılar arasında qurulan yaxşı münasibətlər sürətlə pisləşməyə başladı; Hər gün havayalılar tərəfindən törədilən oğurluqların sayı artdı və oğurlananları geri qaytarmaq cəhdləri səbəbindən yaranan toqquşmalar daha da qızışdı.